Robert Snažni
Robert Snažni (fra. Robert le Fort; o. 830 – 2. jula 866; ubijen) bio je markgrof Neustrije, vojvoda Mainea i grof Anjoua, te osnivač jedne francuske kraljevske dinastije, koja je po njemu i nazvana. Bio je i grof Bloisa, te opat laik. Karlo II Ćelavi (umro 877), kralj Zapadnih Franaka, proglasio je 853. Roberta missus dominicusom (Sendgraf na njemačkom). Ipak, 858. grof Robert se pobunio protiv kralja Karla zajedno sa Salomonom Bretonskim. Robert se istakao u borbi protiv Vikinga te je u hronici Annales Fuldenses prozvan drugim Judom Makabejcem. Umro je 2. jula 866, tačnije, ubijen je u bici protiv Vikinga i Bretonaca.